Oma ülevaadet Eesti kultuurist Venemaal tahaksin alustada sõnaga "ajalugu" - nimelt teavad ja mäletavad venelased meid mitme impeeriumi päevilt. Siin võib musta huumorina sellest kontekstist kõrvale jäävale Austria kolleegile kaasa tunda. Eesti vanema põlve loovisikud on erialaringkondades siiani teatud-tuntud ning olen päris sageli pidanud vastama küsimustele, kuidas läheb mõnel meie heliloojal, näitlejal, arhitektil või kunstnikul. Sageli aitavad sellised mälestused ka praegustele  projektidele soodsa pinnase luua.